Byrettens kendelse stadfæstes i sag om, hvorvidt fristen for at søge erstatning var overskredet eller ej
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;
Erstatningssager;

/

UDSKRIFT
AF

ØSTRE LANDSRETS DOMBOG
____________

K E N D E L S E

Afsagt den 19. marts 2010 af Østre Landsrets 23. afdeling

(landsdommerne Jon Fridrik Kjølbro, Ejler Bruun og Jesper Stage

Thusholt (kst.)*med domsmænd).

23. afd. kære nr. S-129-10:

Anklagemyndigheden

mod

Erstatningssøgende

(cpr.nr. Født 1988)

(advokat Lene Østerberg, besk.)

Anklagemyndigheden har kæret Glostrup Rets kendelse af 8.

januar 2010 (15-921/2009) med påstand om, at

Erstatningssøgendes erstatningskrav afvises.   

Erstatningssøgende har påstået stadfæstelse.   

Advokat Lene Østerberg har oplyst, at hun efter frifindelsen den 2.

april 2008 talte med Erstatningssøgende om erstatning og

afkortning. Erstatningssøgende ønskede afkortning i straffen og

ikke erstatning. Hun vejledte ham om at bede om afkortning, når

han modtog strafberegningen. Hun vejledte ham ikke om 2

måneders fristen for at søge erstatning.   

Landsrettens begrundelse og afgørelse

Det tiltrædes af de grunde, som byretten har anført, at fristen for

fremsættelse af erstatningskravet skal regnes fra den 2. april 2008,



/

og at kravet derfor ikke er fremsat retti-digt.   



/

- 2 -

Erstatningssøgende blev den 2. april 2008 vejledt om muligheden

for at søge afkortning i straffen, men hverken anklageren eller

forsvareren vejledte ham om 2 måneders fristen for at søge

erstatning.   

Eftersom Erstatningssøgende var bistået af en forsvarer, havde

anklageren ingen pligt til at vejlede om fristen.   

Under de foreliggende omstændigheder, hvor Erstatningssøgende

alene ønskede afkortning i straffen, findes det endvidere

tvivlsomt, om forsvareren burde have vejledt om denne frist.   

På denne baggrund tiltrædes det, at Erstatningssøgendes

overskridelse af fristen er undskyl-delig, jf. retsplejelovens § 1018

e, stk. 2, hvorfor

b e s t e m m e s:

Byrettens kendelse stadfæstes.

Statskassen skal betale sagens omkostninger for landsretten.

*)Berigtiget i medfør af retsplejelovens § 221, stk. 1: med
domsmænd



/